OzLabs/hebrew-wiki-articles huggingface dataset:
Qubes OS

Qubes OS היא מערכת הפעלה שנועדה ליצור סביבה מאובטחת באמצעות בידוד. תצורת הוירטואליזציה הנתמכת היא Xen, מערכות ההפעלה הנתמכות הן: פדורה, דביאן, Whonix, חלונות ומערכות הפעלה נוספות.

== מטרות אבטחה ==
Qubes מציעה אבטחה על ידי סביבה מבודדת משאר הסביבות במערכת, כך שגם אם סביבה אחת נפרצה, שאר הסביבות לא ייפגעו.

הנחת האבטחה של Qubes היא שלא יכולה להיות מערכת בעלת "אבטחה מושלמת", כזו ללא חולשות אבטחה כגון: פרצת אבטחה, מתקפת יום אפס, באגים בתוכנה, וכו'. לכן, על מנת לאבטח את סביבת המשתמש יש להשתמש במספר סביבות שונות כך שגם אם חולשה נתגלתה באחת מן הסביבות, שאר הסביבות המבודדות האחרות לא ייפגעו.

שיטת האבטחה של Qubes מבוססת על עקרון סביבות שונות למטרות מגוונות. לדוגמה: מערכת אחת לקניות באינטרנט, מערכת שנייה לגלישה ולפעילות יום יומיות, מערכת שלישית לכניסה לחשבון הבנק, וכו'.

Qubes אינה מערכת מרובת משתמשים, כלומר ניתן ליצור אך ורק משתמש אחד.

== ראו גם ==
* Xen
* פדורה
* Whonix

==קישורים חיצוניים==

* 

== הערות שוליים ==

קטגוריה:הפצות של GNU/לינוקס
פסגת אנקומפגרה

פסגת אנקומפגרה (באנגלית: Uncompahgre Peak) היא הפסגה השישית בגובהה ברכס הרי הרוקי שבאמריקה הצפונית ובמדינת קולורדו בארצות הברית. גובה ההר 4,365 מטרים מעל פני הים. הפסגה היא הנקודה הגבוהה ביותר ברכס הרי סן חואן, חלק מהרי הרוקי, והנקודה הגבוהה ביותר באגן הניקוז של הנהר קולורדו ומפרץ קליפורניה. הפסגה שוכנת באזור הפתוח אנקומפגרה (Uncompahgre Wilderness), בצפון רכס הרי סן חואן, בצפון מחוז הינסדייל, כ-11 קילומטרים מערבית לעיירה לייק סיטי (Lake City).

הפסגה היא רמה נרחבת, המתרוממת כ-500 מטרים מהאגנים האלפיניים הרחבים המקיפים אותה. המדרונות הדרומים, המזרחיים, והמערביים אינם תלולים במיוחד, אבל במדרון הצפוני יש צוק תלול בגובה 210 מטרים. כמו כל הפסגות בהרי סן חואן, מקורה של הפסגה געשי, אבל היא אינה הר געש. סוג הסלע אינו מתאים לטיפוס, ולכן לא ניתן לטפס לפסגה מהצד הצפוני.

הנתיב הפופולרי לטיפוס על פסגת אנקומפגרה הוא שביל השירות מספר 239 מהיער הלאומי אנקומפגרה המתחיל בסופו של כביש נלי קריק (Nellie Creek Road), מזרחית-דרום-מזרחית לפסגה. כביש נלי קריק היא דרך המותאמת לרכבי שטח שאליה ניתן להגיע מכביש הנסון קריק (Henson Creek Road), כ-6.5 קילומטרים מערבית ללייק סיטי. השביל לפסגה הוא שביל הליכה מאומצת העולה לגובה של 890 מטרים בדרך בת שישה קילומטרים. השביל מגיע לפסגה בצורה מפותלת, מתחיל במזרח, עובר על הרכס שכיוונו דרום, ומסיים במדרון המערבי של הרמה בפסגה.

שם הפסגה מגיע מהמילה אנקומפגרה (Uncompaghre) בשפת יוט המתורגם בצורה חופשית ל"מים מלוכלכים" או "מעיין מים אדומים" וקרוב לוודאי שהשם מתייחס למעיינות החמים הרבים באזור יוראי בקולורדו.

==קישורים חיצוניים==

* [http://www.14ers.com/photos/peakmain.php?peak=Uncompahgre%20Peak Uncompahgre Peak on 14ers.com]
* [http://www.hikingintherockies.com/fourteeners/uncompahgre/uncompahgre_peak.htm Photo Journal of a Trip up Uncompahgre]
* [http://distantpeak.com/web/mountains/n-america/uncompahgre_peak Uncompahgre Peak on Distantpeak.com]
* [http://www.summitpost.org/mountain/rock/150203/uncompahgre-peak.html Uncompahgre Peak on Summitpost]

==הערות שוליים==
פסגת אנקומפגרה (מרכז) והרי סן חואן כפי שהם נצפים מ[[מעבר סלאמגוליון]]

קטגוריה:ערכים שבהם תבנית בריטניקה אינה מתאימה
קטגוריה:קולורדו: גאוגרפיה
קטגוריה:ארצות הברית: רכסי הרים
טרוטת חילה

טרוטת חילה (שם מדעי: Oncorhynchus gilae), היא מין של טרוטה ממשפחת הסלמוניים, קרוב משפחה של טרוטת עין-הקשת, השוכן בנהרות בדרום-מערב ארצות הברית. קודם ל-2006 הוגדר המין על ידי הממשל הפדרלי כבעל חיים בסכנת הכחדה. ביולי 2006, אחרי עבודה מאומצת של מחלקות הדיג והציד של מדינות ניו מקסיקו ואריזונה, שירות היערות של ארצות הברית ושירות הדגה וחיות הבר של ארצות הברית, שודרג מצב השימור של טרוטת חילה ל"בסיכון", כשסעיף מיוחד המכונה "כלל 4d" יאפשר דיג ספורטיבי מוגבל – פעם ראשונה מזה כ-50 שנים. כאשר נאסר דיג טרוטת חילה בשנות ה-50 של המאה ה-20, כמות הפרטים ותפוצתם הייתה כה קטנה, שהדג לא היה זמין לדייגים החובבים. מאז 2011 מותר לדוג דג זה בשתי המדינות.

==תפוצה==
אזור התפוצה המקורי של טרוטת חילה הוא ביובלים של הנהר חילה באריזונה ובניו מקסיקו. טרוטת חילה נמצאה היסטורית באגני הניקוז של הנהרות ורדה ואגוואה פריאה (Agua Fria). מחסומים טבעיים מנעו מהדג לעלות לאגן הניקוז של הנהר טונטו קריק (Tonto Creek) העליון. טרוטת חילה הצליחה לשרוד בחמישה נחלים ביער הלאומי חילה בניו מקסיקו, כולל: איירון (Iron), מקקנה (McKenna) וספרוס (Spruce) בשטח הפתוח חילה, יחד עם מאיין (Main) וסאות דיאמונד (South Diamond) בשטח הפתוח אלדו לאופולד.

==תיאור==
גוף הטרוטה צהוב עם כתמים שחורים. האורך הכולל הממוצע הוא כ-30 סנטימטרים, כשהאורך המקסימלי הוא 55 סנטימטרים. טרוטת חילה היא קרובת משפחה של טרוטת אפאצ'י (Oncorhynchus apache). עם זאת, בעוד שלטרוטת אפאצ'י יש כתם לפני ואחרי האישון וכתמים בולטים על הגוף מתאפיינת טרוטת חילה במספר רב של כתמים כהים קטנים על המחצית העליונה של הגוף.

==ביולוגיה==
ניתן למצוא את טרוטת חילה בפלגים קטנים בהרים ובבריכות סגורות. הם טורפים סתגלניים הניזונים ממגוון רחב חרקים החיים בקרבת מקורות מים כדוגמת שעירי כנף, (Trichoptera), בריומאים (Ephemeroptera), ימשושיים (Chironomidae) וחיפושיות, כמו גם דגים קטנים.

==רבייה==
כתלות בטמפרטורת המים מתחילה עונת ההפריה בשלהי האביב ובקיץ. מספר הביציות הממוצע שמייצרות הנקבות הוא כ-150, והמקסימום שנמדד היה 686 ביציות.

==שימור==
בין האיומים על טרוטת חילה היו התחרות והכלאה עם מינים זרים שהוחדרו לנהרות כדוגמת טרוטת עין-הקשת. עם זאת, הסיבה העיקרית להצטמצמות אוכלוסיות טרוטת חילה היא אובדן בית הגידול שנגרם מצמצום זרימת המים ועצים מצילים, שמקורו בשריפות, הרס צמחיית הגדות בידי אדם, רעיית יתר של חיות משק, הטיה של המים להשקיה והעמקת ערוצים בנחלים ובנהרות באזור התפוצה של טרוטת חילה. כששירות הציד והדיג של ארצות הברית הוסיף את הדג לרשימת המינים בסכנת הכחדה ב-1967 כבר קטן אזור התפוצה של הדג ממאות קילומטרים של נחלים ונהרות לכ-30 קילומטרים בלבד. לאחר שהדג נוסף לרשימת המינים בסכנת הכחדה החל השירות בתוכנית אגרסיבית של שיקום פלגים, סילוק הדגים הזרים, שיקום ותיקון צמחיית הגדות (על מנת לשמור על טמפרטורת מים קרירה יותר), ושחרור של דגים שגדלו במדגרות לפלגים ששוקמו. המין התאושש ונקלט בעשרה נחלים חדשים, אם כי האוכלוסיות ובית הגידול עדיין לא הגיעו לממדים המקוריים. תומכי השימור מקווים שבסופו של דבר אפשר יהיה להוציא את המין מהרשימה ולאפשר דיג שלו, תוך יצירת ברית עם הדייגים במטרה לשמר את המין. שריפות גדולות ובצורת ימשיכו תמיד לשחק תפקיד מרכזי במצבם של כל מיני הטרוטה.

==קישורים חיצוניים==

* 

==הערות שוליים==

קטגוריה:סלמונאים
קטגוריה:ארצות הברית: דגי מים מתוקים
קטגוריה:ארצות הברית: מינים אנדמיים
קטגוריה:בעלי חיים שתוארו ב-1950
אסטריזם (אסטרונומיה)

העגלה הגדולה והעגלה הקטנה
מתלה המעילים או הצביר של ברוקי
משושה החורף
הרצף של קמבל
אַסטֶריזם (Asterism) הוא צורה דמיונית הנוצרת מחיבור שרירותי של כוכבים בשמי הלילה של כדור הארץ. לא מקובל להשתמש במונח עבור קבוצת כוכבים, שכן קבוצת כוכבים מוגדרת כשטח של השמיים וכוללת את השטח עצמו ואת כל תכולתו, כולל גרמי שמיים שלא ניתן לראות ללא ציוד עזר, ולא רק את כוכבי הקבוצה (למעשה, בעת העתיקה היו קבוצות הכוכבים אסטריזם). אסטריזם עשוי להיות בגדלים שונים:
* קטן מאוד ולהראות רק תחת הגדלה באמצעות משקפת או טלסקופ (למשל מתלה המעילים (הצביר של ברוקי) בקבוצת שועלון)
* חלק מקבוצת כוכבים (למשל העגלה הקטנה והעגלה הגדולה בקבוצות הדובה הקטנה והדובה הגדולה)
* גדול מאוד ולהתפרס על מספר קבוצות כוכבים (למשל משושה החורף או משולש הקיץ)
האסטריזמים הבולטים יכולים לעזור לזהות את קבוצות הכוכבים, למצוא גרמי שמיים קשים לצפייה ולאתר את כוכב הצפון לצורך ניווט, כך שהם שימושיים במיוחד לחובבים הרוצים להכיר את שמי הלילה.

==רקע==
לבני אדם יש נטייה טבעית לזהות דפוסים בתוך מידע אקראי (אפופניה) ובפרט לזהות אובייקטים מוכרים (פראידוליה). הפיזור של הכוכבים בשמים מאפשר למצוא צורות רבות באופן שרירותי על פי עולם המושגים של הצופה. תרבויות שונות זיהו אובייקטים שונים שנוצרו מחיבור של כוכבים בקווים דמיוניים. כך למשל העקרב נתפש על ידי הסינים כדרקון והשומרים ראו באוריון כבשה; העגלה הגדולה מזוהה בארצות הברית ובקנדה כמצקת ובאנגליה ובאירלנד כמחרשה. בשל מספרם הגדול של הכוכבים, זיהוי של צורות בסיסיות כמו משולש או ריבוע הוא למעשה בלתי נמנע ומוביל לזיהוי של צורות מעט יותר מורכבות כמו דמויות גפרורים וחפצים מוכרים בעלי צורה פשוטה כמו צלב, כתר, חרב, חץ וקשת וכדומה. שילוב של צורות אלו עם הרקע התרבותי של הצופים בשמים הביא ליצירת האסטריזמים שהפכו בסופו של דבר לקבוצות הכוכבים.

==דוגמאות לאסטריזמים==
===אסטריזמים גדולים===
* משולש הקיץ - מורכב מהכוכבים וגה, דנב ואלטאיר
* משושה החורף - מורכב מהכוכבים קאפלה, אלדברן, ריג'ל, סיריוס, פרוקיון ופולוקס
* הריבוע הגדול שמהווה את רובה של קבוצת פגסוס - מורכב מהכוכבים α בפגסוס, β בפגסוס, γ בפגסוס ו-α באנדרומדה (לשעבר δ בפגסוס)
* היהלום הגדול - מורכב מהכוכבים ספיקה, ארקטורוס, קור קרולי (α בכלבי ציד) ודנבולה
* משולש האביב - מורכב מאותם הכוכבים של היהלום הגדול, להוציא את קור קרולי וכשרגולוס מחליף את דנבולה

===אסטריזמים בינוניים===
* העגלה הגדולה והקטנה בקבוצות הכוכבים הדובה הגדולה והדובה הקטנה
* החגורה והחרב של אוריון
* הצלב הצפוני בקבוצת ברבור
* ה"בית" בקבוצת קפאוס
* הקומקום בקבוצת קשת
* העפיפון בקבוצת דולפין
* המגל בקבוצת אריה

===אסטריזמים קטנים===
* מתלה המעילים או הצביר של ברוקי בקבוצת שועלון
* הרצף של קמבל בקבוצת ג'ירף
* צביר עץ חג המולד (NGC 2264) בקבוצת חד-קרן

==קישורים חיצוניים==

* 

*
קטגוריה:אסטרונומיה תצפיתית
גינטר הרמן

גינטר הרמן (בגרמנית: Günter Hermann, נולד ב-5 בדצמבר 1960 ברהבורג-לוקום שבגרמניה המערבית) הוא כדורגלן עבר גרמני ששיחק בעמדת הקשר בעיקר בוורדר ברמן, עמה זכה בשלושה תארים קבוצתיים. הרמן היה חלק מסגל נבחרת גרמניה המערבית שזכה במונדיאל 1990, אך לא שותף בטורניר. הרמן כיום הוא מנג'ר קבוצת פ.צ. אוברנוילנד מהליגה החמישית בגרמניה.

==קריירת מועדונים==
הרמן ערך את הופעת הבכורה בבוגרים של ורדר ברמן בדצמבר 1982, בניצחון 2-1 על בוכום, אך הייתה זו הופעתו היחידה בבונדסליגה באותה עונה, וגם בעונה העוקבת ערך הופעה אחת בלבד. עונת הפריצה של הרמן הייתה 1984/85, כאשר בעונה זו ערך הרמן 31 הופעות. בעונה זו סיימה ורדר ברמן במקום השני בבונדסליגה, מרחק ארבע נקודות מהאלופה באיירן מינכן. 

לאחר מכן, הרמן המשיך להיות שחקן הרכב קבוע בקבוצה, ותופקד כקשר מרכזי לצידו של מירקו ווטאבה. בעונת 1987/88 זכה הרמן עם ורדר ברמן באליפות הבונדסליגה. בעונת 1988/89 ברמן סיימה במקום השלישי, והרמן לא החמיץ ולו משחק אחד. בתום עונה זו, הפסידה ברמן בגמר הגביע הגרמני בתוצאה 4-1 לבורוסיה דורטמונד. הרמן שיחק 90 דקות במשחק זה. 

גם בעונת 1989/90 הגיעו הרמן וברמן לגמר הגביע, שם הפסידו 3-2 לקייזרסלאוטרן. גם במשחק זה הרמן שיחק 90 דקות. בעונת 1990/91 הגיעו הרמן וברמן לגמר הגביע השלישי ברצף, והפעם ידם הייתה על העליונה, לאחר ניצחון בפנדלים על פ.צ. קלן. הרמן הוחלף במשחק זה בדקה ה-76 על ידי גונאר זאוור. בגין זכייה זו בגביע, ורדר ברמן השתתפה בעונת 1991/92 בגביע אירופה למחזיקות גביע, וזכתה במפעל לאחר ניצחון 2-0 בגמר על מונקו, אך הרמן לא שותף בגמר זה, על אף שערך שש הופעות בשלבים המוקדמים יותר. 

עונה זו הייתה מאכזבת עבור הרמן וברמן בבונדסליגה, מאחר שהקבוצה סיימה רק במקום התשיעי, להבדיל מהעונות הקודמות בהן הייתה חברה קבועה בצמרת הליגה. 

את עונת 1992/93 החל הרמן בוורדר ברמן, אך לאחר שערך חמש הופעות בלבד במחצית הראשונה של העונה, עזב הרמן את ורדר ברמן לאחר עשר עונות, וחתם בוטנשייד 09, ששיחקה אז בבונדסליגה, שם שיתף פעולה עם טורסטן פינק וסולימאן סאנה. 

בתום עונה זו, הצליחו ווטנשייד והרמן לשרוד בבונדסליגה. במחצית הראשונה של עונת 1993/94 המשיך הרמן לשחק בווטנשייד, אך עזב את המועדון בפגרת החורף, וחתם בהנובר 96 מהבונדסליגה השנייה, שם שיחק שתי עונות וחצי. בתום עונת 1995/96 פרש הרמן ממשחק פעיל, בגיל 36.

==קריירה בינלאומית==
להרמן שתי הופעות במדי נבחרת גרמניה המערבית. הראשונה בספטמבר 1988 בניצחון 1-0 על נבחרת ברית המועצות במשחק ידידות. ההופעה השנייה נערכה במאי 1990 במשחק הכנה למונדיאל 1990, בו שיחק תשע דקות כמחליף בניצחון 1-0 על נבחרת דנמרק. הרמן זומן לסגל גרמניה המערבית למונדיאל 1990, אך לא שיחק ולו דקה אחת. נבחרת גרמניה המערבית זכתה במונדיאל זה לאחר ניצחון 1-0 במשחק הגמר על נבחרת ארגנטינה.

==קריירת אימון==
לאחר פרישתו החל הרמן לאמן בקבוצות מליגות נמוכות. החל משנת 2000 אימן במשך 14 שנים רצופות את המועדון אוסטרהולץ-שארמבק, והחל משנת 2014 הוא המאמן של פ.צ. אוברנוילנד.

==תארים==
עם ורדר ברמן:
* אליפות הבונדסליגה: 1987/88
* הגביע הגרמני: 1990/91
* גביע אירופה למחזיקות גביע: 1991/92

עם נבחרת גרמניה: 
* מונדיאל 1990

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני ורדר ברמן
קטגוריה:כדורגלני וטנשייד 09
קטגוריה:כדורגלני הנובר 96
קטגוריה:מאמני כדורגל גרמנים
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1990
קטגוריה:גרמנים שנולדו ב-1960
אנדה טריפה

אנדה טריפה (באלבנית: Eneda Tarifa; נולד ב-30 במרץ 1982) היא זמרת אלבנית, שייצגה את אלבניה באירוויזיון 2016.

==ביוגרפיה==
טריפה נולדה בטירנה, בירת אלבניה. התפרסמה לראשונה ב-2003 שלקחה חלק בתחרות השירים האלבנית השנתית "Festivali i Këngës", המשמשת משנת 2003 לבחירת נציג אלבניה לאירוויזיון, עם השיר "Qëndroj". בשנת 2006 השתתפה בתחרות השירה הארצית "Kënga Magjike" וסיימה במקום הרביעי. ב-2008 טריפה השתתפה שוב בתחרות "Festivali i Këngës" לאירוויזיון של אותה שנה עם השיר ""Zëri im". ב-2010 זכתה בתחרות המוזיקה "Top Fest", בה משתתפים אזרחים אלבנים וקוסובנים. היא זכתה בתחרות לבחירת נציג אלבניה לאירוויזיון 2016 עם השיר "Përrallë", שבוצע במקור באלבנית ובהמשך שונה לאנגלית בשם "Fairytale". היא סיימה במקום ה-16 באירוויזיון.

==קישורים חיצוניים==

* 

קטגוריה:משתתפי אירוויזיון 2016
קטגוריה:זמרות אלבניות
קטגוריה:נציגי אלבניה באירוויזיון
קטגוריה:זוכי פסטיבלי אי קנגס
קטגוריה:זמרים השרים באלבנית
קטגוריה:אלבניות שנולדו ב-1982
אינטגרל פרנל

הפונקציות S(x) (אדום) ו-C(x) (ירוק)
במתמטיקה, אינטגרלי פרנל, הם שתי פונקציות טרנסצנדטליות הנקראות על שם אוגוסטן ז'אן פרנל, אשר השתמש בהם למחקר באופטיקה. הפונקציות הללו קרובות לפונקציית השגיאה, ומוגדרות כך:
:<math>S(x)=\int_0^x \sin(t^2)\,\mathrm{d}t,\quad C(x)=\int_0^x \cos(t^2)\,\mathrm{d}t.</math>
הפונקציות הם גם הייצוג הפרמטרי של ספירלת אוילר, מכיוון שניתן להגדיר את הספירלה על ידי כאוסף הנקודות (x,y) כך שעבור t מסוים, מתקיים (x, y) = (C(t), S(t)).

==מאפיינים==
* הפונקציות הם פונקציות אי זוגיות.
* ניתן לראות שככל ש-<math>x \to \infty</math> אז ניתן להגדיר את הפונקציות בצורה אסימפטוטית בדרך הבאה:
:: <math>S(x)=\sqrt{\frac{\pi}{2}} \left( \frac{\mbox{sign}{(x)}}{2} - \left[1+O(x^{-4}) \right] \left( \frac{\cos{(x^{2})}}{x \sqrt{2 \pi}} + \frac{\sin{(x^{2})}}{ x^{3} \sqrt{8 \pi}} \right) \right),</math>
:: <math>C(x)=\sqrt{\frac{\pi}{2}} \left( \frac{\mbox{sign}{(x)}}{2} + \left[1+O(x^{-4}) \right] \left( \frac{\sin{(x^{2})}}{x \sqrt{2 \pi}} - \frac{\cos{(x^{2})}}{ x^{3} \sqrt{8 \pi}} \right) \right).</math>
* ניתן להגדיר את הפונקציות על ידי טור אינסופי ואף להכליל אותם עבור ערכים מרוכבים וניתן להגדיר את הכללתם על ידי פונקציית השגיאה. ההכללה של הפונקציות הופכת אותם לפונקציות אנליטיות ושלמות בכל המישור, דבר שנעשה בדרך הבאה:
ספירלת אוילר (x, y) = (C(t), S(t)). העקומה מתכנסת למרכז הספירה משני הצדדים ככל שערכו של t שואף לאינסוף או מינוס אינסוף
::<math>S(x)=\int_0^x \sin(t^2)\,\mathrm{d}t=\sum_{n=0}^{\infin}(-1)^n\frac{x^{4n+3}}{(2n+1)!(4n+3)}</math>
::<math>C(x)=\int_0^x \cos(t^2)\,\mathrm{d}t=\sum_{n=0}^{\infin}(-1)^n\frac{x^{4n+1}}{(2n)!(4n+1)}</math>
::<math>S(z)=\sqrt{\frac{\pi}{2}} \frac{1+i}{4} \left[ \operatorname{erf}\left(\frac{1+i}{\sqrt{2}}z\right) -i \operatorname{erf}\left(\frac{1-i}{\sqrt{2}}z\right) \right],</math>
::<math>C(z)=\sqrt{\frac{\pi}{2}}\frac{1-i}{4} \left[ \operatorname{erf}\left(\frac{1+i}{\sqrt{2}}z\right) + i \operatorname{erf}\left(\frac{1-i}{\sqrt{2}}z\right) \right].</math>
::<math>C(z) + i S(z) = \sqrt{\frac{\pi}{2}}\frac{1+i}{2} \operatorname{erf}\left(\frac{1-i}{\sqrt{2}}z\right),</math>
::<math>S(z) + i C(z) = \sqrt{\frac{\pi}{2}}\frac{1+i}{2} \operatorname{erf}\left(\frac{1+i}{\sqrt{2}}z\right).</math>
* הפונקציות מתכנסות בתנאי בתחום הלא-שלילי של מישר הממשי. 

==קישורים חיצוניים==

* 

קטגוריה:פונקציות ממשיות ומרוכבות
אליקום דבורקס

הרב אליקום דבורקס, רב ומו"ץ בשארית ישראל, רב קהילה בגבעת זאב ובעל טור בעיתונות החרדית. מחבר ספרים רבים ועורך כתב העת צהר.

==ביוגרפיה==
בנו של הרב ישעיהו אריה דבורקס עורך הסידור כל בו מנחת ירושלים. בבחרותו למד בישיבת ישיבת גרודנא.

במשך למעלה עשרים שנה מכהן כמו"ץ שארית ישראל, בנוסף הוא מכהן כר"מ בישיבת תפארת משה. במשך קרוב לעשרים שנה כתב טור הלכתי קבוע בעיתון יתד נאמן. כיום כותב במספר עיתונים חרדים ומוציא לאור מדי שבוע עלון הלכתי שמופץ בירושלים בבני ברק ובגבעת זאב.

נחשב למומחה בציבור הליטאי למנהגים וחיבר ספרים רבים על כך. היה מקורב לרב עובדיה יוסף ובספריו הביא התכתבויות רבות איתו. היה מקורב גם לרב אברהם אלקנה שפירא ראש ישיבת מרכז הרב. מתגורר בגבעת זאב. בעבר התגורר בבני ברק וקודם לכן בבית וגן ובפסגת זאב.

==ספריו==
* בשבילי המנהג-שבת ומועדים. ג' חלקים
* בשבילי המנהג - ב' חלקים
* בשבילי ההלכה
* אספקלריית הצדקה
* נתיבי המנהגים
* חזון ישעיהו
* אוצר מנהגי נישואין
* על בן אמצת לך
* קובץ חזון ישעיהו - ב' חלקים

==ספרים שערך==
* צהר - כתב עת, יז' חלקים, וכן ארבע מהדורות נוספות שיצאו בנפרד -אבי העזרי, אהל ברוך, אהל חנוך - ב' חלקים.
* אסותא - קובץ תורני בענייני רפואה.

==קישורים חיצוניים==
* [http://www.kolhalashon.com/New/Shiurim.aspx?Lang=Hebrew&Path=Hebrew|HHalach|Rav_Daled-Zain|R0372&RavID=0372&InCall=True שיעוריו באתר קול הלשון]
* 

==הערות שוליים==

קטגוריה:בוגרי ישיבת גרודנא-ישראל
קטגוריה:רבני בד"ץ שארית ישראל
קטגוריה:מחברי ספרי הלכה
קטגוריה:בית וגן: רבנים
קטגוריה:גבעת זאב: רבנים
פראם

פִּרְאָם היה מלך ירמות הכנענית. הוא נמנה עם חמשת מלכי האמורי שהביס יהושע בן נון כשנחלץ לעזרתם של תושבי העיר גבעון בני בריתו, כפי שכתוב: "וַיִּשְׁלַח אֲדֹנִי צֶדֶק מֶלֶךְ יְרוּשָׁלַ‍ִם אֶל הוֹהָם מֶלֶךְ חֶבְרוֹן וְאֶל פִּרְאָם מֶלֶךְ יַרְמוּת וְאֶל יָפִיעַ מֶלֶךְ לָכִישׁ וְאֶל דְּבִיר מֶלֶךְ עֶגְלוֹן לֵאמֹר. עֲלוּ אֵלַי וְעִזְרֻנִי וְנַכֶּה אֶת גִּבְעוֹן".

לפי המסופר בספר יהושע, עלה פראם עם יתר מלכי האמורי על העיר גבעון, בה חנה ונלחם בתושבים המקומיים שכרתו ברית עם עם ישראל המתכוונים לכבוש את כנען כדי למנוע את השמדתם, לאחר התערבות הצבא הישראלי שעלה מן הגלגל בהנהגת יהושע חולל יהוה נס לשבטי ישראל כאשר הכה את מלכי האמורי וצבאותיהם במפולת ברד של אבנים מן השמים שלפי המתואר במקרא הרגו יותר חיילים כנעניים מאשר הרגו בני ישראל בחרב, לאחר המפלה האדירה שכללה את נס שמש בגבעון דום פראם בורח ביחד עם 4 מלכי האמורי הנותרים אל בית חורון, משם אל עזקה ולבסוף נסים הם למקדה בה הם מתחבאים מהעברים במערה.

בהוראת יהושע בני ישראל אטמו את המערה בעזרת גלילת אבנים על פתחה, והציבו על המשמר חיילים מבני ישראל לוודא שאין יוצא ממנה בזמן ששאר הצבא יצא למרדף אחר צבאות כנעניים שנמלטו לעריהם ובמטרה לכבוש ערים אלו. לאחר סיום המערכה הזו, חזרו הלוחמים אל המערה במקדה, יהושע ציווה להוציא את פראם ואת שאר המלכים האמורים אליו, הוא קרא לקצינים הבכירים שלו להניח את רגליהם על צוואר המלכים האמורים המובסים, ולאחר הוראה לבני ישראל כי כך ייעשו לכל אויב הנלחם בהם, חיסל יהושע את פראם ואת 4 עמיתיו המלכים והורה לבני ישראל לתלות את גופותיהם על עצים סמוכים עד הערב, טרם הזריחה ציווה יהושע להוריד את גופותיהם של המלכים המובסים (ובהם פראם) ולזרוק אותם אל תוך המערה בה התחבאו, ולאטום אותה שוב באבנים גדולות שנשארו במקום "עד עצם היום הזה" - בעצם אמירה של סיפור אטיולוגי שמתאר את המצב בשטח בעת כתיבת הסיפור.

==הערות שוליים==

קטגוריה:מלכי הגויים בתנ"ך
קטגוריה:אמורים
קטגוריה:אישים בספר יהושע
קטגוריה:כנען: אישים בתנ"ך
וינקלר (מניטובה)

וינקלר (באנגלית: Winkler) היא עיר קטנה בדרום פרובינציית מניטובה, קנדה, בעלת כ-10,000 תושבים (נכון ל-2011). היא ממוקמת כמאה ק"מ דרומית-מערבית לוויניפג, בירת מניטובה.

==היסטוריה==
תחילת ההתיישבות במקום היא בשנת 1874, אז הגיעה קבוצת מנוניטים רוסיים דוברי גרמנית להתיישב באזור. ב-1892 וינקלר נוסדה רשמית על ידי ולנטיין וינקלר, יזם עסקי ופוליטיקאי שעסק בשיווק עצים לבנייה במורדן הסמוכה. לאור דרישת לקוחותיו המנוניטים הרוסיים לייסד שוק מקומי, הוא שכנע את חברת הרכבות המקומית, "Canadian Pacific Railway", לבנות שלוחה צדדית שתגיע לצלע הצפון-מזרחית של היישוב החדש.

ב-9 במאי 1906 הוכרה וינקלר רשמית ככפר. כאשר עד אז כבר קבעו סוחרים גרמניים, יהודים ואנגלו-סקסים את מושבם ביישוב המתפתח. המנוניטים שישבו באזור הגיעו לכפר עצמו במהרה, ועד למלחמת העולם הראשונה מספרם ביישוב עלה על כל שאר הקבוצות יחד. בד בבד, סוחרים גרמנים ויהודים רבים החלו להגר מווינקלר למקומות אחרים, ואוכלוסיית היישוב הצטמקה. לאחר מלחמת העולם השנייה היישוב זכה לעדנה, ומספר התושבים צמח עד שב-7 באפריל 1954 וינקלר הוכרזה כ"עיירה".

בשנות ה-60 גידול האוכלוסייה נעצר, אך בשנים שלאחר מכן האוכלוסייה חזרה לגדול שוב, במגמה שנמשכה עד לתוך שנות ה-90. הצמיחה הביאה להכרזתה כ"עיר", באותו יום בו הוכרזה כעיירה - 7 באפריל 2002, וב-2006 חגגה העיר מאה שנים לייסודה.

נכון ל-2011, אוכלוסיית העיר מונה מעט יותר מ-10,000 נפש, מקום שישי בערי הפרובינציה, כאשר קצב גידול האוכלוסייה בעיר הוא במקום השני מתוך תשע הערים והעיירות הגדולות בפרובינציה.

==קישורים חיצוניים==
* 

==הערות שוליים==

קטגוריה:מניטובה: ערים
קטגוריה:יישובים שהוקמו ב-1874
HD 23319

HD 23319 הוא כוכב הממוקם בקבוצת הכוכבים ארידנוס במרחק של כ-178 שנות אור מכדור הארץ. הכוכב בעל בהירות נראית של 4.60, בהירות מוחלטת של 0.91 והוא מאיר בעוצמה של פי 69 מעוצמת ההארה של השמש. סיווגו הספקטרלי הוא K2.5III

==קישורים חיצוניים==
* 

קטגוריה:קבוצת הכוכבים ארידנוס
קטגוריה:ענקים מסוג K
סנדי צ'יקס

סנדרה ג'ניפר אוליביה "סנדי" צ'יקס (באנגלית: Sandy Cheeks) היא דמות בדיונית ואנתרופומורפית בסדרה בובספוג מכנסמרובע.

== בסדרה ==
סנדי היא בין חבריו הטובים ביותר של בובספוג מכנסמרובע, הדמות הראשית בסדרה.

היא בין האנשים בעלי האינטליגנציה הגבוהה ביותר בביקיני בוטום, מדענית ואמנית לחימה, ומתגאה בהיותה ילידת טקסס, ולא נותנת לאף אחד להעליב את מולדתה. מכיוון שהיא סנאית ואינה נושמת מתחת למים, היא מסתובבת עם חליפה שמאפשרת לה לנשום.

במהלך הסדרה מתגלים תחביביה של סנדי: היא מוכשרת באמנות הלחימה קראטה, מעצבת גוף מצוינת, אלופת רודאו ובעלת מוח חריף ומדעי.

לסנדי אח תאום ושמו רנדי, אחות בשם רוזי, ושלוש אחייניות שניתן להבדיל ביניהן רק בזכות בגדיהן. בהיותן סנאיות, הן קרויות על שם אגוזים: מקדמיה (לבושה באדום), לוזית (לבושה בצהוב) ופיסטוק (לבושה בירוק).

סנדי מתגוררת ביקיני בוטום כחלק מפרויקט מחקר במימון שלושה שימפנזים יבשתיים שמופיעים מדי פעם בסדרה.

== היסטוריה ופיתוח ==

=== יצירה ועיצוב ===
סטיבן הילנבורג הוקסם לראשונה מהאוקיינוס והחל לפתח את יכולותיו האמנותיות כילד. במהלך הקולג', הוא התמחה בביולוגיה ימית ובאמנות. לאחר שסיים את לימודיו ב-1984, הוא הצטרף ל-Ocean Institute, ארגון לחינוך באוקיינוס, שם היה לו רעיון ליצור ספר קומיקס בשם אזור הגאות והשפל, שהוביל ליצירת בובספוג מכנסמרובע. ב-1987 עזב הילנבורג את המכון כדי להמשיך בקריירה באנימציה.

כמה שנים לאחר שלמד אנימציה ניסיונית במכון לאמנויות בקליפורניה, הילנבורג פגש את ג'ו מאריי, היוצר של החיים המודרניים של רוקו, בפסטיבל אנימציה. מורי הציע להילנבורג עבודה כבמאי של הסדרה. מרטין אולסון, אחד הכותבים לחיים המודרניים של רוקו, קרא את אזור הגאות והשפל ועודד את הילנבורג ליצור סדרת טלוויזיה עם קונספט דומה. בשלב זה, הילנבורג לא שקל ליצור סדרה משלו, אך עד מהרה הבין שזו ההזדמנות שלו. זמן קצר לאחר סיום ההפקה של החיים המודרניים של רוקו ב-1996, החל הילנבורג לעבוד על בובספוג מכנסמרובע. סנדי הוצגה בפרקים על היותה בכיפת העץ. בכל פעם שיצורי מים כלשהם נכנסים לביתה, עליהם לחבוש קסדות מלאות במים. סנדי עובדת כמדענית, חוקרת וממציאה. היא גם אלופת רודיאו עם מספר תחומי עניין אתלטיים, כגון "סאנד-בורדינג" וקראטה. במקור, בובספוג היה עניין רומנטי עבורה, אבל זה הוצא מהר מהתוכנית.

=== דיבוב ===
את קולה של סנדי צ'יקס מספקת בשפת המקור קרולין לורנס. לורנס קיבלה את התפקיד של סנדי כשהייתה בלוס אנג'לס בלוס פליז. היא פגשה את דונה גרילו, מנהלת הליהוק, על מדרכה. לורנס הייתה עם חבר שהכיר את גרילו, והוא אמר שללורנס היה קול מעניין. גרילו הביאה את לורנס לאודישן והיא קיבלה את התפקיד.

לפני ההקלטה, לורנס מתכוננת כשהצוות שולח לוח תכנון. היא מסבירה, "אני בהחלט אוהבת את זה! לא רק שאני זוכה לקרוא את התסריט, אני יכולה לראות מה האמנים חושבים. זה תהליך מדהים ואני מרגישה כל כך בת מזל שיכולתי לעבוד ככה! אני מעדיפה לתת לתסריט להתעורר בי לפני ההקלטה".

סנדי צ'יקס מדובבת בדרך כלל על ידי קרולין לורנס. פרסלי וויליאמס דיבבה את סנדי הצעירה בסרט בובספוג הסרט: מבצע הצלה.

==קישורים חיצוניים==

==הערות שוליים==

קטגוריה:סדרות הנפשה אמריקאיות
קטגוריה:בובספוג מכנסמרובע - דמויות
מארק ליונס

מארק ליונס (באנגלית: Mark Lyons; נולד ב-4 ביולי 1989) הוא כדורסלן אמריקאי המשחק באליצור "איתו" אשקלון מהליגה הלאומית. בעברו שיחק בליגת המכללות בזאבייר ובאריזונה.

== קריירת מכללות ==
בשלוש עונות בזאבייר, זכה בשתי אליפויות וקלע כמעט 1,200 נקודות קריירה. בשנתו השלישית, הממוצע של ליונס היה 15.1 נקודות ו2.8 אסיסטים למשחק בעוד שקולע 39.2 אחוזים מאחורי הקשת. ב-10 בדצמבר 2011, במהלך משחק נגד אוניברסיטת סינסינטי היה מעורב בקטטה . בעקבות הקטטה הושעה משני משחקים. 

במאי 2012, ליונס הודיע כי הוא עובר לאוניברסיטת אריזונה לעונתו האחרונה במכללה. מאמן אריזונה, שון מילר, אימן קודם לכן את זאבייר ועסק בהחתמת ליונס לבית הספר. הוא נבחר לשחקן השבוע ב-21 בינואר 2013. בסיכום העונה, נבחר לאחד מ-12 השחקנים המצטיינים של העונה בעונה אחת באריזונה עם הממוצע הגבוה בקבוצה – 14.9 נקודות ו-2.97 אסיסטים למשחק.

== קריירה מקצועית ==
אחרי שלא נבחר בדראפט 2013, ליונס הצטרף לטורונטו ראפטורס לליגת הקיץ 2013. ב-7 ביולי 2013, חתם על חוזה לעונה אחת עם רואן הצרפתים. ב-9 בינואר 2014, נפרדו דרכם לאחר 14 משחקים. לאחר מכן הוא חתם במועדון הכדורסל זאדאר שבקרואטיה עד לסיום העונה מ-10 בפברואר. ב-14 משחקי ליגה, ממוצעיו של מארק היו: 17.1 נקודות, 2.6 ריבאונדים ו-2.9 אסיסטים למשחק.

ב-9 בספטמבר 2014, ליונס חתם על חוזה בספירו שרלרואה הבלגית. ב-7 באוקטובר עבר לישראל לשחק בעירוני נהריה. ב-33 משחקים לנהריה, עשה ממוצעים של 18.4 נקודות, 2.8 ריבאונדים, 4.7 אסיסטים ו-1.9 חטיפות למשחק. 

ביולי 2015, מארק ליונס הצטרף למכבי ראשון לציון. במהלך העונה שיחק ליונס 31.3 דקות, וקלע 16.2 נקודות בממוצע. בעונה זו, זכה עם הקבוצה בפעם הראשונה בתולדותיה באליפות ישראל בכדורסל.

ב-1 באוגוסט 2016 חתם בקבוצת אושאק ספורטיף מליגת העל הטורקית.

ב-8 בדצמבר 2016 שוחררו מארק ליונס וחברו לקבוצה ששיחק איתו גם בראשון לציון דריל מונרו מקבוצתם אושאק ספורטיף הטורקית עקב בעיות כלכליות.

ב-27 בדצמבר 2016 חזר ליונס לישראל וחתם בהפועל תל אביב.

בקיץ 2017 חתם ליונס בקבוצת גווינז'והו מהליגה השנייה בסין.

בספטמבר חתם ליונס בקבוצת גזיאנטפ מהליגה הטורקית.

ב-29 בספטמבר 2019 שב להפועל תל אביב לקדנציה שנייה כשחתם עד תום העונה.

== קישורים חיצוניים ==

* קליפ ביצועים בעירוני נהריה, מכבי ראשון לציון והפועל תל אביב https://youtu.be/szduwc9fMoI
* 
* [http://basket.co.il/PlayerPage.asp?PlayerNumber=10&TeamId=958&cYear=2016 דף השחקן באתר מנהלת הליגה]

קטגוריה:כדורסלני אוניברסיטת קסבייר
קטגוריה:כדורסלני ק. ק. זאדאר
קטגוריה:כדורסלני עירוני נהריה
קטגוריה:כדורסלני מכבי ראשון לציון
קטגוריה:כדורסלני הפועל תל אביב
קטגוריה:כדורסלני גזיאנטפ
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אריזונה
קטגוריה:מלך הסלים של ליגת העל בכדורסל
קטגוריה:מדינת ניו יורק: כדורסלנים
קטגוריה:אמריקאים שנולדו ב-1989
מוטי גוטמן

מוטי גוטמן
מוטי גוטמן (נולד ב-29 באוקטובר 1961) הוא מנכ"ל חברת המחשוב "מטריקס" מיום הקמתה בשנת 2001 ומשמש כיו"ר מועצת המנהלים בעשרות החברות הבנות שלה.

== ביוגרפיה ==

מוטי גוטמן נולד בחיפה בשנת 1961. בוגר בית הספר התיכון "חוגים". שירת בצה"ל במסגרת ממר"ם כ-7 שנים וסיים את שירותו כראש מדור תקשורת ומיני מחשבים. גוטמן מוסמך במנהל עסקים מטעם האוניברסיטה העברית בירושלים, MBA בניהול אסטרטגי אותו השלים בהצטיינות יתרה.

לאחר שחרורו מממר"ם הצטרף לחברת התכנה לירז מקבוצת דיסקונט השקעות, ושימש בין השנים 1994–2000 כמנכ"ל החברה הבורסאית. בשנת 2000 הוביל את מכירת לירז לחברת EDS והצטרף לקבוצת פורמולה.

בשנת 2001 הקים את "מטריקס" כמיזוג החברות "פורסופט, "ניקוב" ו"בשן מערכות", ומשמש מאז כמנהל הכללי שלה. מטריקס הונפקה ב-2002 בבורסה לניירות ערך בתל אביב ונסחרת במסגרת מדד ת"א 35.

מטריקס בראשותו של גוטמן מממשת אסטרטגיית מיזוגים ורכישות אינטנסיבית במסגרתה רכשה כ-100 חברות מחשוב בישראל ובחו"ל ובהן:
* בישראל:
** רכישות : ניו אפליקום, סינטק, סיון, אלרון טלסופט,טנגרם, טאקט, פרוגרמה, סיבם, אונו-אפס, ספיה, נטוויז, מידעטק, KBIS, 2Bsecure, באבקום, חושן אליאב, מננג'וור, אינטגריטי, נוח טכנולוגיות, טקטופ, SEEV, טופקיו, המי"ל, קמביום, סיווי, אביב ניהול, DHV, דנה הנדסה, גסטטנרטק ועוד.
** חברות ומיזמים שהוקמו בארץ : Matrix BI, CLOUDZONE, מטריקס דיפנס, תלפיות, Infinity R&D Labs, מטריקס DEVOPS
* רכישות בחו"ל: EXZAC, XTIVIA ששינתה את שמה ל-MATRIX-IFS ובהמשך את NIT, STONS, PVBS, Matrix3D, Hydus, Alius, RightStar ועוד

מטריקס מעסיקה כ-11,000 עובדים . הכנסותיה ב-2020 עמדו על כ-1.2 מיליארד דולר. לאורך השנים הקימה מטריקס מיזמים רבים כמו מיזם "תלפיות" להכשרה והעסקת נשים חרדיות שהוקם בשנת 2005, מיזם המעסיק נכון לשנת 2019 כ-1,000 נשים חרדיות במודיעין עילית וכן חברות כמו Infinity R&D Labs להכשרת טאלנטים בתחום פיתוח התכנה, matrix BI בתחומי האנליטיקה ולמידת מכונה, מטריקס דיפנס בתחום הביטחוני ועוד.

בשנת 2015 הוביל גוטמן את הקמתה של 8300 - זרוע טכנולוגיות העילית של מטריקס והשותפה הבלעדית של תוכנית היזמות של עמותת בוגרי 8200.

בשנת 2023 הייתה עלות שכרו של מוטי גוטמן 21.4 מיליון ₪. נתון זה מציג פער של פי 91.8 לעומת השכר הממוצע של עובדי החברה. הפער אף גדל לעומת שנים 2021 (54.7) ו-2022 (78.6). מיעוט מבעלי המניות בחברה מתנגדים למדיניות שכר זו.

מוטי גוטמן נשוי ואב לשלושה. הוא גם פסנתרן חובב ג'אז.

== קישורים חיצוניים ==

* [https://100-2020.webflow.io/50-katava-4 מנהלי העשור : החמישייה הפותחת - מוטי גוטמן מקום 4, כלכליסט 31 בדצמבר 2020]
*[https://100-2020.webflow.io/50/05 דירוג המנהלים : מקום 5 - מוטי גוטמן, מטריקס, באתר כלכליסט, 30 בדצמבר 2020]
*
* 
* 
* 
*[http://www.pc.co.il/kehila/40594 מיזם תלפיות : מוטי גוטמן מוביל את רשימת 101 המשפיעים לטובה של מגזין דה מרקר ב-2010]
*[https://il.linkedin.com/in/motigutman פרופיל הלינקדאין של מוטי גוטמן] 
*[http://www.pc.co.il/editorial/231442 הבכירים מסכמים את השנה; והפעם: מוטי גוטמן, מנכ"ל מטריקס], באתר אנשים ומחשבים, 1 בינואר 2017
* 
* 
* 
* 
* 
* 

==הערות שוליים==

קטגוריה:מנכ"לים יוצאי שירות קבע בצה"ל
קטגוריה:מייסדי חברות תוכנה ישראלים
קטגוריה:דירקטורים ישראלים
קטגוריה:מנהלים ישראלים
קטגוריה:סביון: אישים
קטגוריה:בוגרי תיכון חוגים
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה העברית בירושלים: בית הספר למנהל עסקים
קטגוריה:ישראלים שנולדו ב-1961
פאול שטיינר

פאול שטיינר (בגרמנית: Paul Steiner, נולד ב-27 בינואר 1957 בואלדברון שבגרמניה המערבית) הוא כדורגלן עבר גרמני ששיחק לאורך מרבית הקריירה בפ.צ. קלן בעמדת הבלם. שטיינר נכלל בסגל נבחרת גרמניה המערבית שזכתה במונדיאל 1990, אך לא שותף בו.

==קריירת מועדונים==
שטיינר החל את קריירת הבוגרים בשנת 1975 בוולדהוף מנהיים, ששיחקה אז במחוז הדרומי של הבונדסליגה השנייה, שהייתה מחולקת אז לשני מחוזות. שטיינר היה שחקן הרכב קבוע בוולדהוף מנהיים, ושיחק במועדון ארבע עונות, בהן צבר 144 הופעות ליגה והבקיע 16 שערים. לאחר עונת 1978/79, בה התמודדה וולדהוף מנהיים בתחתית וניצלה מירידה, עבר שטיינר לדיסבורג מהבונדסליגה, שם שיחק שתי עונות, ושיתף פעולה בהגנה עם ברנרד דיץ. בקיץ 1981 עבר שטיינר לפ.צ. קלן, והיה חלק חשוב בעשור מוצלח במיוחד בתולדות המועדון, כאשר בחמש עונות סיים עם המועדון לפחות במקום השלישי בבונדסליגה, אך לא זכה באליפות. בעונת 1982/83 זכה שטיינר עם קלן בגביע הגרמני, לאחר ניצחון 1-0 בגמר על היריבה העירונית פורטונה קלן, במשחק בו שטיינר שיחק 90 דקות. בעונת 1985/86 היה שטיינר חלק מהצלחתה של קלן בגביע אופ"א, שם הגיעה הקבוצה עד לגמר, בו הפסידה הקבוצה במפגש כפול לריאל מדריד בתוצאה המצטברת 5-3. בעונת 1990/91 הגיע שטיינר עם פ.צ. קלן לגמר הגביע הגרמני, בו הפסידה הקבוצה לורדר ברמן בבעיטות הכרעה, אך לא שותף בגמר זה. בתום עונה זו, בה כמעט שלא שיחק, לאחר שבכל העונות הקודמות היה שחקן הרכב קבוע, פרש שטיינר מכדורגל לאחר עשר עונות רצופות בפ.צ. קלן, בהן צבר 291 הופעות ליגה והבקיע 20 שערים.

==קריירה בינלאומית==
שטיינר ערך את הופעת הבכורה בנבחרת גרמניה המערבית בגיל 33, במשחק ידידות מול נבחרת דנמרק במאי 1990, והיה לאחד השחקנים המבוגרים ביותר שערכו בכורה במדים הלאומיים של גרמניה המערבית. זו הייתה הופעתו היחידה של שטיינר בנבחרת הבוגרת. שטיינר זומן לסגל הגרמני למונדיאל 1990, בו זכתה גרמניה המערבית לאחר ניצחון 1-0 במשחק הגמר על נבחרת ארגנטינה, אך לא שותף ולו לדקה אחת. זימונו של שטיינר לסגל מונדיאל 1990 נחשב להפתעה, מאחר שמאמן הנבחרת פרנץ בקנבאואר העדיף במשחקים הקודמים את הולגר פאך מבאייר אורדינגן כמחליפו של קלאוס אאוגנטלר בנבחרת.

==שערוריות==
שטיינר צוטט בתוכנית טוק שואו בגרמניה אומר ש"הומוסקסואלים רכים מדי בשביל לשחק כדורגל".

==תארים==
עם פ.צ. קלן:
* הגביע הגרמני: 1982/83

עם נבחרת גרמניה: 
* מונדיאל 1990

== קישורים חיצוניים ==

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני וולדהוף מנהיים
קטגוריה:כדורגלני דיסבורג
קטגוריה:כדורגלני פ.צ. קלן
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1990
קטגוריה:גרמנים שנולדו ב-1957
פיתון מפוספס

הסוג פיתון מפוספס הוא סוג של נחשים ממשפחת הפיתוניים הנפוצים בצפונה של אוסטרליה. בסוג זה ישנם 2 מינים.

אלו נחשים גדולים המגיעים לאורך של יותר מ-2 מטרים והם מפוספסים בצבעים כהים וגופם כתום-צהבהב עם בטן לבנה. הם פעילי לילות בעיקר ומצויים באזורים יבשים באוסטרליה. הם הורגים את טרפם באמצעות חניקה וגם על ידי מחיצתו על קירות המאורה בה הוא נמצא.

==מינים==
{| class="wikitable"
|-
! שם !! שם מדעי !! תמונה!! תפוצה
|-
| פיתון שחור-ראש|| Aspidites melanocephalus|| אזור צפון אוסטרליה למעט אזורים צחיחים ביותר.
|-
| פיתון וומה || Aspidites ramsayi || מערב אוסטרליה עד מרכזה מאוסטרליה המערבית, דרך צפון הטריטוריה הצפונית ואוסטרליה הדרומית ועד לדרום קווינסלנד וצפון ניו סאות' ויילס. התחום עשוי להיות רציף.
|}

==קישורים חיצוניים==

קטגוריה:בעלי חיים שתוארו ב-1877
קטגוריה:טקסונים שתוארו בידי וילהלם פטרס
קטגוריה:פיתוניים
פיתון מנומר

פיתון מנומר (שם מדעי: Antaresia maculosa) הוא מין של נחש ממשפחת הפיתוניים החי בצפון אוסטרליה ובפפואה ניו גיני.

פיתון זה הוא אחד מהקטנים שבבני המשפחה. אורכו 100–140 ס"מ. הוא בעל גוף כהה עם רצועות בהירות ומוכתמות על גופו, מהם קיבל את שמו. הראש חשוף יחסית והזנב קצר ומעוגל בקצה.

הפיתונים חיים במגוון בתי גידול, אך מעדיפים בעיקר אזורי סלעים חשופים, צוקים ומערות. הם ניזונים מיונקים ועופות קטנים ויודעים לתפוס עטלפים המעופפים בפתחי המערות בהם הם חיים. בשבי הם ניזונים בעיקר על חולדות ועכברים.

==קישורים חיצוניים==

==הערות שוליים==

קטגוריה:בעלי חיים שתוארו ב-1873
קטגוריה:טקסונים שתוארו בידי וילהלם פטרס
קטגוריה:פיתוניים
קטגוריה:אוסטרליה: זוחלים
פיתון צ'ילדרן

פיתון צ'ילדרן (שם מדעי: Antaresia childreni) הוא מין של נחש ממשפחת הפיתוניים החי בצפון אוסטרליה ובכמה איים בקרבתה. הנחש קרוי ע"ש החוקר ג'ורג' צ'ילדרן (John George Children).

אורכו של נחש זה הוא 1-1.5 מ' והוא בעל גוף בהיר עם שקשים מעט מפוספסים ומבריקים. הראש גדול ומעוגל, השפתיים צהובות, הלשון ורודה והעיניים ירוקות. הפיתון נמצא רוב זמנו על הקרקע אך גם יטפס על עצים או ישחה בעת הצורך.

הוא חי ביערות הגשם הצפוניים של אוסטרליה. הוא יוצא לפעילות בלילות ומחפש טרף קטן כמו יונקים קטנים, עופות וזוחלים אחרים. הוא יכול לבלוע טרף הגדול מראשו והורג אותו על ידי כריכת גופו סביב הטרף עד למותו. הוא מגיע למערות מסוימות כדי לתפוס עטלפי חרקים שיוצאים ממנה ואז תופס אותם.

הפיתון הוא חיית מחמד נפוצה וקלה לגידול ברחבי העולם.

==גלריה==
<gallery mode=packed>
קובץ:Antaresia childreni.jpg|אוכל חולדה
קובץ:Childrens Python 3.JPG
קובץ:Childrens Python (Antaresia childreni) (8692429646).jpg
קובץ:Childrens Python (Antaresia childreni) (8692414838).jpg
</gallery>

==קישורים חיצוניים==

==הערות שוליים==

קטגוריה:טקסונים שתוארו בידי ג'ון אדוארד גריי
קטגוריה:פיתוניים
קטגוריה:אוסטרליה: זוחלים
קטגוריה:בעלי חיים שתוארו ב-1842
יפיע מלך לכיש

יָפִיעַ היה מלך לכיש הכנענית נמנה עם חמשת מלכי האמורי שהביס יהושע בן נון כשנחלץ לעזרתם של תושבי העיר גבעון בני בריתו, כפי שכתוב: "וַיִּשְׁלַח אֲדֹנִי צֶדֶק מֶלֶךְ יְרוּשָׁלַ‍ִם אֶל הוֹהָם מֶלֶךְ חֶבְרוֹן וְאֶל פִּרְאָם מֶלֶךְ יַרְמוּת וְאֶל יָפִיעַ מֶלֶךְ לָכִישׁ וְאֶל דְּבִיר מֶלֶךְ עֶגְלוֹן לֵאמֹר. עֲלוּ אֵלַי וְעִזְרֻנִי וְנַכֶּה אֶת גִּבְעוֹן..."().

== הסיפור המקראי ==

לפי המסופר בספר יהושע, עלה יפיע עם יתר מלכי האמורי על העיר גבעון, בה חנה ונלחם בתושבים המקומיים שכרתו ברית עם עם ישראל המתכוונים לכבוש את כנען כדי למנוע את השמדתם, לאחר התערבות הצבא הישראלי שעלה מן הגלגל בהנהגת יהושע חולל ה' נס לשבטי ישראל כאשר הכה את מלכי האמורי וצבאותיהם במפולת ברד של אבנים מן השמים שלפי המתואר במקרא הרגו יותר חיילים כנעניים מאשר הרגו בני ישראל בחרב, לאחר המפלה האדירה שכללה את נס שמש בגבעון דום יפיע ברח ביחד עם 4 מלכי האמורי הנותרים אל בית חורון, משם אל עזקה ולבסוף למקדה בה הם התחבאו מהעברים במערה.

בהוראת יהושע בני ישראל אטמו את המערה בעזרת גלילת אבנים על פתחה, והציבו על המשמר חיילים מבני ישראל לוודא שאין יוצא ממנה בזמן ששאר הצבא יצא למרדף אחר צבאות כנעניים שנמלטו לעריהם ובמטרה לכבוש ערים אלו. לאחר סיום המערכה הזו, חזרו הלוחמים אל המערה במקדה, יהושע ציווה להוציא את יפיע ואת שאר המלכים האמורים אליו, הוא קרא לקצינים הבכירים שלו להניח את רגליהם על צוואר המלכים האמורים המובסים, ולאחר הוראה לבני ישראל כי כך ייעשו לכל אויב הנלחם בהם, חיסל יהושע את יפיע ואת 4 עמיתיו המלכים והורה לבני ישראל לתלות את גופותיהם על עצים סמוכים עד הערב, טרם הזריחה ציווה יהושע להוריד את גופותיהם של המלכים המובסים (ובהם יפיע) ולזרוק אותם אל תוך המערה בה התחבאו, ולאטום אותה שוב באבנים גדולות שנשארו במקום "עד עצם היום הזה" - בעצם אמירה של סיפור אטיולוגי שמתאר את המצב בשטח בעת כתיבת הסיפור.

יש המשערים כי שמו של המלך מבטא את האמונה שהאל יופיע וימזל מזלו של האדם הנושא את שמו. בשפה האוגריתית ישנו דמיון לשם יפעבעל.

==הערות שוליים==

קטגוריה:כנען: אישים בתנ"ך
קטגוריה:אישים בספר יהושע
קטגוריה:מלכי הגויים בתנ"ך
קטגוריה:אמורים
דביר מלך עגלון

דְּבִיר היה מלך עגלון הכנענית נמנה עם חמשת מלכי האמורי שהביס יהושע בן נון כשנחלץ לעזרתם של תושבי העיר גבעון בני בריתו, כפי שכתוב: "וַיִּשְׁלַח אֲדֹנִי צֶדֶק מֶלֶךְ יְרוּשָׁלַ‍ִם אֶל הוֹהָם מֶלֶךְ חֶבְרוֹן וְאֶל פִּרְאָם מֶלֶךְ יַרְמוּת וְאֶל יָפִיעַ מֶלֶךְ לָכִישׁ וְאֶל דְּבִיר מֶלֶךְ עֶגְלוֹן לֵאמֹר. עֲלוּ אֵלַי וְעִזְרֻנִי וְנַכֶּה אֶת גִּבְעוֹן..."().

לפי המסופר בספר יהושע, עלה דְּבִיר עם יתר מלכי האמורי על העיר גבעון, בה חנה ונלחם בתושבים המקומיים שכרתו ברית עם עם ישראל המתכוונים לכבוש את כנען כדי למנוע את השמדתם, לאחר התערבות צבא בני ישראל שעלה מן הגלגל בהנהגת יהושע חולל יהוה נס לשבטי ישראל כאשר הכה את מלכי האמורי וצבאותיהם במפולת ברד של אבנים מן השמים שלפי המתואר במקרא הרגו יותר חיילים כנעניים מאשר הרגו בני ישראל בחרב, לאחר המפלה האדירה שכללה את נס שמש בגבעון דום דביר בורח ביחד עם 4 מלכי האמורי הנותרים אל בית חורון, משם אל עזקה ולבסוף נסים הם למקדה בה הם מתחבאים מהעברים במערה.

בהוראת יהושע בני ישראל אטמו את המערה בעזרת גלילת אבנים על פתחה, והציבו על המשמר חיילים מבני ישראל לוודא שאין יוצא ממנה בזמן ששאר הצבא יצא למרדף אחר צבאות כנעניים שנמלטו לעריהם ובמטרה לכבוש ערים אלו. לאחר סיום המערכה הזו, חזרו הלוחמים אל המערה במקדה, יהושע ציווה להוציא את דְּבִיר ואת שאר המלכים האמורים אליו, הוא קרא לקצינים הבכירים שלו להניח את רגליהם על צוואר המלכים האמורים המובסים, ולאחר הוראה לבני ישראל כי כך ייעשו לכל אויב הנלחם בהם, חיסל יהושע את דְּבִיר ואת 4 עמיתיו המלכים והורה לבני ישראל לתלות את גופותיהם על עצים סמוכים עד הערב, טרם הזריחה ציווה יהושע להוריד את גופותיהם של המלכים המובסים (ובהם דביר) ולזרוק אותם אל תוך המערה בה התחבאו, ולאטום אותה שוב באבנים גדולות שנשארו במקום "עד עצם היום הזה" - בעצם אמירה של סיפור אטיולוגי שמתאר את המצב בשטח בעת כתיבת הסיפור.

שמו של דביר מלך עגלון הוא שם יחידאי במקרא. לדעת שמואל אחיטוב הופעת שם זה ומנגד אי הופעת שמה של העיר דביר בין ערי הברית מעוררת תהיות לגבי מטרת הסופר, ששינה את שם העיר לשמו של המלך, מלך עגלון.

==הערות שוליים==

קטגוריה:מלכי הגויים בתנ"ך
קטגוריה:אמורים
קטגוריה:אישים בספר יהושע
קטגוריה:כנען: אישים בתנ"ך
אלקורקון (כדורגל)

סמל המועדון עד שנת 2016
איגוד הספורט אלקורקון (בספרדית: Agrupación Deportiva Alcorcón, או בקיצור: AD Alcorcón) היא קבוצת כדורגל ספרדית מהעיר אלקורקון שבמדריד. הקבוצה נוסדה ב-20 ביולי 1971, ומשחקת בליגה הספרדית השנייה. אצטדיונה הביתי של הקבוצה הוא אצטדיון הסנטו דומינגו שבאלקורקון, המכיל 5,100 מושבים.

בסוף עונת הקבוצה עלתה מהליגה השלישית לליגה הספרדית השנייה, לראשונה בתולדותיה.

לאלקורקון ישנה קבוצת מילואים, הנקראת אלקורקון ב, המשחקת בליגה הרביעית. בראש הקבוצה עומד איש העסקים הבלגי רולנד דושאטל, העומד בראשן של סטנדרד לייז' וצ'רלטון.

==היסטוריה==
את 30 שנותיה הראשונות העבירה הקבוצה בין הליגה הרביעית והליגה של מחוז מדריד (חמישית ברמתה בספרד). בתום עונת העפילה לראשונה בתולדותיה לליגה השלישית, שם התייצבה במשך 10 שנים רצופות.
עונת הפכה לגדולה בהיסטורית המועדון עד כה. בתאריך 27 באוקטובר 2009 שיחקה אלקורקון מול ריאל מדריד במסגרת הסיבוב הרביעי של גביע המלך. המשחק הסתיים בתוצאה המפתיעה 0–4 לאלקורקון, במשחק שזכה בספרד לכינוי "אלקורקונאסו", בשל ההפתעה הגדולה הן בגלל התוצאה והן בגלל זהות היריבה. בתאריך 10 בנובמבר הפסידה אלקורקון באצטדיון סנטיאגו ברנבאו לריאל מדריד בתוצאה 0–1, אך תוצאה זו הספיקה לאלקורקון להעפיל לשלב שמינית הגמר של הגביע. בשלב זה סיימה את דרכה אלקורקון לאחר הדחה מול קבוצת ראסינג סנטאנדר.

בתום העונה העפילה אלקורקון לראשונה בתולדותיה לליגה השנייה, לאחר שסיימה ראשונה בביתה בליגה הסדירה. בפלייאוף אמנם הפסידה לגרנדה, אך בשל היותה ראש בית קיבלה הזדמנות נוספת בפלייאוף. בסיבוב השני הדיחה הקבוצה את פונטוודרה ובשלב האחרון ניצחה את אונטיניינט והעפילה לליגה השנייה.

מאז עלתה, המיקום הנמוך ביותר אליו הגיעה הוא 11, ובכל עונה מתמודדת על העלייה לפלייאוף העלייה לליגה הבכירה. בעונתה השנייה, עונת , סיימה רביעית בטבלה ואף העפילה לגמר לאחר שעברה את קבוצת הרקולס, אך הודחה בידי ריאל ואיאדוליד שעלתה על חשבונה לליגה הראשונה. הקבוצה חזרה למעמד הפלייאוף בעונה שלאחר מכן, אך הפסידה כבר בחצי הגמר בידי ז'ירונה. את עונת סיימה במקום השביעי, שלא הספיק עבור משחקי הפלייאוף, לאחר שסיימה בשוויון נקודות עם אוסאסונה וריאל סרגוסה. בעונת 2016 לאימון הקבוצה הגיע חוליו ולאסקס הוא הצליח להשאיר אותה בליגה ואף היגע לרבע הגמר של הגביע הספרדי בכדורגל, לראשונה בתולדות המועדון.

בסיום עונת 2021/2022 נשרה לליגה השלישית, אולם חזרה לליגת המשנה לאחר עונה אחת.

==קישורים חיצוניים==

* 

==הערות שוליים==

קטגוריה:קבוצות כדורגל ספרדיות
קטגוריה:מדריד (קהילה אוטונומית): ספורט
קטגוריה:קבוצות כדורגל שהוקמו ב-1971
M73

M73 (מ-Messier 73, נקרא גם NGC 6994) הוא אסטריזם בקבוצת הכוכבים דלי המורכב מארבעה כוכבים שנראה שאינם קשורים זה לזה. הכוכב הקרוב ביותר מביניהם נמצא במרחק של כ-880 שנות אור ממערכת השמש והרחוק ביותר נמצא במרחק של כ-2,600 שנות אור ממערכת השמש. זהו אחד משני העצמים היחידים בקטלוג מסיה שאינם ערפילית, צביר כוכבים או גלקסיה (השני הוא M40).

== היסטוריה ==
M73 נצפה על ידי האסטרונום הצרפתי שארל מסיה, ב-4 באוקטובר 1780 שצרף אותו לקטלוג מסיה תחת התיאור "צביר של 3-4 כוכבים הנראה כערפילית במבט ראשון". מסיה רשם בתיאור העצם שיש ערפיליות קלה בין הכוכבים ושהוא נמצא בסמוך לערפילית M72. בשנת 1783 צפה האסטרונום ויליאם הרשל ב-M73 וציין שמדובר במעט כוכבים בצורת משולש ושלא ניתן להבחין בערפיליות כלשהי ביניהם. ג'ון הרשל פקפק בהיותו של העצם צביר כוכבים וציין שאם כן, זהו צביר דל ביותר שאין ערפיליות בין כוכביו. למרות זאת הוא הוסיף אותו לקטלוג הכללי של ערפיליות וצבירי כוכבים, שאותו ערך, תחת הציון GC 4617. בעקבות זאת, הוכנס M73 גם לקטלוג הכללי החדש על ידי ג'ון דרייר תחת הציון NGC 6994.

M73 המשיך להחשב כצביר פתוח דליל ודל בכוכבים (סווג כצביר מטיפוס IV 1 p) ונכלל בקטלוגים של צבירים שנערכו במאה ה-20, למרות שהיו אסטרונומים שחשדו שמדובר באסטריזם ולא בצביר. רק בסוף המאה ה-20 ותחילת המאה ה-21 נעשו מדידות מדויקות של המרחק ומהירות התנועה של ארבעת הכוכבים העיקריים והוכח שאינם קשורים זה לזה.

בהירותם הנראית של ארבעת הכוכבים היא בין דרגות 10 ו-12, כך שניתן לראותם באמצעות טלסקופ חובבים. האסטריזם נמצא כ-3.9 מעלות מדרום-מערב לכוכב ν (נו) בדלי, כ-1.3 מעלות ממערב לו נמצא הצביר M72 וכ-1.8 מעלות מצפון מזרח לו נמצאת ערפילית שבתאי (NGC 7009).

==מאפיינים==
ארבעת הכוכבים שיוצרים את האסטריזם יוצרים משולש שקודקודיו פונים לכיוונים דרום, צפון ומערב. הכוכב הדרומי ביותר הוא גם הבהיר ביותר ומסומן A. הכוכב הצפוני ביותר הוא השני בבהירותו ומסומן B. הכוכב המערבי ביותר הוא העמום ביותר מבין הארבעה ומסומן D. על הקו המחבר את הכוכבים A ו-D נמצא הכוכב השלישי בבהירותו המסומן C.

{| class="wikitable"
|-
! כוכב !! ציון !! בהירות נראית !! מרחק (שנות אור) !! בהירות מוחלטת !! מהירות רדיאלית (ק"מ לשנייה) !! טמפרטורה (K) !! סיווג ספקטרלי
|-
| A || BD 135809 ||10.48 || 2,610 || 0.96 ||26.8- ||4730 || K3III-IV
|-
| B || HD 358033 ||11.32 || 1,110 || 3.66 ||54.0- ||5938 || G2V
|-
| C || BD 135808 ||11.90 || 2,480 || 2.49 ||21.5- ||4965 || K2IV
|-
| D || GCS 5778-0492 ||11.94 || 880 || 4.78 ||8.9- ||5735 || G3V
|}

== קישורים חיצוניים ==

* [http://messier.seds.org/m/m073.html M73] בקטלוג מסיה באתר SEDS.
* 

== הערות שוליים ==

קטגוריה:אסטריזמים
73
קטגוריה:קבוצת הכוכבים דלי
אצטדיון מונטיליבי

האצטדיון העירוני מונטיליבי (בקטלאנית: Estadi Municipal de Montilivi) הוא אצטדיון כדורגל בז'ירונה אשר בקטלוניה, ספרד. האצטדיון נחנך בשנת 1970 ומשמש מאז כמגרשה הביתי של קבוצת ז'ירונה המקומית.

בשנת 2017 לאחר שז'ירונה העפילה לראשונה בתולדותיה ללה ליגה, המועדון הרחיב את קיבולת האצטדיון ל-13,450 צופים. מאוחר יותר הקיבולת הופחתה ל-11,200.

==משחקי כדורגל בינלאומיים==
{| class="wikitable" style="text-align: right;"
|-
!תאריך
!קבוצה 1
!תוצאה
!קבוצה 2
!מסגרת
|-
|6 בספטמבר 2018|| טרינידד וטובגו||style="text-align:center;"|2–0|| איחוד האמירויות הערביות||ידידות
|-
|29 במרץ 2019|| קטלוניה||style="text-align:center;"|2–1|| ונצואלה||ידידות
|}

==קישורים חיצוניים==

* [http://www.gironafc.cat/club/montilivi האצטדיון באתר הרשמי של ז'ירונה] 

==הערות שוליים==

מונטיליבי
קטגוריה:ז'ירונה: ספורט
קטגוריה:ז'ירונה (כדורגל)
RIMS1

שלבי העברה הסינפטית בצד הפרה-סינפטי. RIMS1 נמצא בשלב ה-Docking
RIMS1 - הוא חלבון שמבקר את האקסוציטוזה של הנוירוטרנסמיטור גלוטמט.

החלבון RIMS1 הוא חלבון שמבקר את האקסוציטוזה של הנוירוטרנסמיטור גלוטמט, באמצעות קישור ל-Rab3A שאחראי על הפרשת הבועיות שמכילות את הנוירוטרנסמיטור. מדובר בחלבון חשוב בתהליך של בקרת האקסוציטוזה כיוון שהוא יחסית שמור מאוד במשפחות בעלי חיים שונות מאוד זו מזו. החלבון מקבל סיגנלים ומושפע מרמת הסידן בתא. החלבון בנוי בעיקר ממשטחי בטא ונמצא בציטופלזמה של התא באזור הפרה-סינפטי באזור שמכונה "האתר הפעיל" (active zone). כמו גנים רבים שקשורים לפעילות הסינפטית גם ל-RIMS1 יש הרבה איזופורמים שונים, למשל בדג התנין יש לו לפחות 23 איזופורמים שונים. האיזופורמים השונים נוצרים משחבור חלופי של האקסונים הרבים שיכולים להיכנס ל-mRNA הבוגר או לא להיכנס אליו. בתור חלבון סינפטי יש לו גם חשיבות על המבנה והצורה של הסינפסה. באדם קיימת מוטציית החלף שלא נמצאה באורגניזמים אחרים ולא נמצאה לה משמעות קלינית. בנוסף קיימת מוטציית SNP שגורמת לבעיות והתנוונות של הרשתית.

== ראו גם ==
* העברה סינפטית

== הערות שוליים ==

2016 06
קטגוריה:מערכת העצבים
קטגוריה:חלבונים
ראוס דפורטיו

מועדון הכדורגל ראוס דפורטיו (בקטלאנית: Club de Futbol Reus Deportiu או בקיצור: ראוס דפורטיו, בקטלאנית: Reus Deportiu) הייתה קבוצת כדורגל ספרדית מהעיר ראוס, פרבר בטראגונה שבקטלוניה. הקבוצה נוסדה ב-23 בנובמבר 1909. אצטדיונה הביתי של הקבוצה הוא אצטדיון הקאמפ נואו מוניסיפל, שבראוס, המכיל 4,700 מושבים.

בסוף עונת הקבוצה עלתה מהליגה השלישית לליגה הספרדית השנייה, לראשונה בתולדותיה.

המועדון ידוע בעיקר בשל קבוצת הוקי רולר מצליחה, אך למועדון גם קבוצות בענפי הכדורסל, שחמט, אתלטיקה, רוגבי, טניס, טניס שולחן ועוד.
==היסטוריה==
ראוס נוסדה לאחר פירוק קבוצה אחרת בעיר ובשנת 1917 איחדה לתוכה מספר קבוצות קטנות. עד תחילת שנות ה-40 שיחקה הקבוצה בליגות המחוזיות, עד שבשנת 1943 העפילה לראשונה בתולדותיה לליגה השלישית.

עד שנות ה-70 העבירה את מרבית שנותיה בליגה השלישית, עד שחלה ירידה בהישגי הקבוצה שירדה לליגה הרביעית. החל משנת 1983 עד 2002 שיחקה בעיקר בליגה הרביעית, עם גיחות לליגה הקטלאנית הראשונה, המהווה ליגה חמישית ברמתה בספרד. עד שנת 2011 שיחקה ראוס בליגה הרביעית למעט שתי עונות, כאשר החל משנה זו התבססה בליגה השלישית.

את עונת סיימה במקום השלישי, הישגה הגדול ביותר עד לנקודה זאת, בזכותו העפילה לפלייאוף העלייה לליגה השנייה. כבר בסיבוב הראשון הודחה בידי ראסינג פרול, אך בעקבות הישג זה העפילה לשחק בעונה הבאה בגביע המלך.

ראוס הוגרלה לשחק בסיבוב הרביעי מול אתלטיקו מדריד, ואף כבשה שער יתרון מפתיע, אך לבסוף הפסידה בשני המשחקים והודחה מהגביע. את המשך העונה העבירה ראוס בצמרת, כשבמחזור האחרון של הליגה הסדירה העפילה למקום הראשון, ממנו משחקים במסלול המקוצר של פלייאוף העלייה לליגה השנייה.

ראוס הוגרלה לשחק מול ראסינג סנטאנדר וניצחה בשני המשחקים, כולל ניצחון 0–3 באצטדיון הסרדינרו. הישג זה הביא להעפלתה הראשונה בהיסטוריה לליגה השנייה. העפלתה של ראוס לליגה השנייה דרך מסלול האלופות העלה אותה למשחק על גביע אליפות כלל הליגה השלישית, אך הפסידה בפנדלים לקבוצת אוקם מורסיה.

בעונת 2018/2019 הקבוצה נתקלה בקשיים כלכליים חמורים. בשל המצב הכלכלי החמור בו הייתה, בינואר 2019 הדיחה התאחדות הכדורגל הספרדית את ראוס ממערכת הליגות בספרד למשך שלוש שנים. בעקבות כך שחקני הקבוצה (למשל חסוס אולמו) חתמו חוזים עם קבוצות אחרות במטרה להמשיך לשחק כבר בעונה זו.

בקיץ 2019 המועדון הורד לליגה החמישית. פעילות המועדון הופסקה ובעצם המועדון התפרק.

== קישורים חיצוניים ==

* 
* 
קטגוריה:קבוצות כדורגל ספרדיות
קטגוריה:קטלוניה: ספורט
קטגוריה:קבוצות כדורגל שהוקמו ב-1909
גוסטב סוונסון

גוסטב סוונסון (בשוודית: Gustav Svensson; נולד ב-7 בפברואר 1987) הוא כדורגלן שוודי המשחק בעמדות הקשר והמגן בקבוצת גטבורג מליגת העל השוודית.

== קריירה ==
סוונסון החל לשחק בילדותו בקבוצה מקומית בעיר הולדתו, וכשהיה בן 14 הצטרף לקבוצת גטבורג. בשנת 2007 הוא סייע לקבוצה לזכות באליפות שוודיה, ואף היה מועמד לתואר השחקן הצעיר של העונה בשוודיה.

ב-1 בספטמבר 2010 חתם סוונסון על חוזה לשלוש שנים בבורסאספור הטורקית.

ב-7 ביולי 2012 חתם סוונסון על חוזה לשלוש שנים בטאבריה סימפרופול מליגת העל האוקראינית. ב-31 באוגוסט 2012 ערך סוונסון את הופעת הבכורה שלו בליגה. באותה העונה, במהלך פגרת החורף, קרע סוונסון את הרצועה הצולבת בברכו, ונאלץ לעבור תקופת החלמה ממושכת.

ב-23 במרץ 2014 חזר סוונסטו לקדנציה נוספת בגטבורג בה חתם על חוזה לארבע שנים.

ב-14 בינואר 2016 חתם סוונסון על חוזה לשלוש שנים במועדון הסיני גואנגג'ואו סיטי.

ב-30 בינואר 2017 חתם סוונסון בסיאטל סאונדרס האמריקאית.

ב-9 באפריל 2021 חזר סוונסון לגואנגג'ואו סיטי.

ב-22 ביולי 2021 חזר סוונסון לאחר 11 שנה לקבוצת נעוריו, גטבורג.

== נבחרת לאומית ==
לזכותו של סוונסון 24 הופעות במדי הנבחרת הצעירה של שוודיה, במדיה הופיע באליפות אירופה עד גיל 21 אשר נערכה בשוודיה בשנת 2009. באותו הטורניר כבש סוונסון את שערו היחיד במדי הנבחרת הצעירה במשחק נגד במסגרת שלב הבתים.

ב-25 בינואר 2009 ערך סוונסון את הופעת הבכורה שלו בנבחרת הבוגרת של במשחק חוץ מול  אשר הסתיים בניצחון הנבחרת השוודית בתוצאה 2–3.

לאחר שהיה חלק מסגל נבחרתו בטורניר יורו 2020 ושותף במהלכו במשחק אחד, הודיע סוונסון על פרישה מהנבחרת.

== תארים ==
;גטבורג
* אליפות שוודיה: 2007
* הגביע השוודי: 2008, 2014-15
* סופרקאפן: 2008

== קישורים חיצוניים ==

קטגוריה:כדורגלנים שוודים
קטגוריה:קשרי כדורגל שוודים
קטגוריה:גטבורג: כדורגלנים
קטגוריה:כדורגלני גטבורג
קטגוריה:כדורגלני בורסאספור
קטגוריה:כדורגלני טאבריה סימפרופול
קטגוריה:כדורגלני גואנגג'ואו סיטי
קטגוריה:כדורגלני סיאטל סאונדרס
קטגוריה:כדורגלני נבחרת שוודיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:שוודים שנולדו ב-1987